Heinrich Gahlnbäck

Heinrich Eduard Gahlnbäck (12. jaanuar 1805 Tallinn – 20. november 1890 Kuressaare) oli Saaremaa vaimulik.

Õppis aastatel 1819–1824 Tallinna Kubermangugümnaasiumis. Tartu Ülikooli usuteaduskonnas õppis ta aastatel 1824–1827, aastatel 1828–1829 täiendas end Berliinis. Akadeemiliselt oli Korporatsioon Estonia liige. Töötas aastatel 1830–1832 koduõpetajana Eestimaal. Ordineeriti 10. märtsil 1832 õpetajaks.

Oli aastatel 1832–1834 Mustjala Anna koguduse adjunktõpetaja ja 1834–1888 Püha Jakobi koguduse õpetaja. Aastatel 1842–1887 oli ta Saaremaa pastorileskede ja -orbude abistamiskassa juht. Aastatel 1842–1887 kuulus ta Saaremaa provintsi koolikolleegiumisse. Emerituuris olles elas Kuressaares.

Tunnustus 
1863 – kullatud rinnarist

Isiklikku 
Tema õemees Johann Reinhold Hunnius oli Karja Katariina koguduse õpetaja.

Viited 

Baltisaksa vaimulikud
Gahlnbäckid
Gustav Adolfi Gümnaasiumi vilistlased
Korporatsioon Estonia liikmed
Mustjala Anna koguduse vaimulikud
Saaremaa vaimulikud
Tartu Ülikooli usuteaduskonna vilistlased
Sündinud 1805
Surnud 1890